Ordenen tildeles utvalgte norske og utenlandske statsborgere for særlig fortjenstfullt virke for norske interesser. Ved statsbesøk er det vanlig at ordenen tildeles et større antall personer med sentrale politiske, administrative, militære og protokollære funksjoner i forbindelse med besøket. Ordenen tildeles også utenlandsk diplomatisk personell, som har tjenestegjort i Norge, samt utenlandske personer tilknyttet norsk konsulatvesen.